cyanic-selkie/wikianc huggingface dataset:
Ofosu Asamoah
Ein early life den education
Dem born Ofosu for 25 November 1969. He dey hail from Kade, town for Eastern Region for Ghana inside. He obtain ein Bachelor of Arts degree for Law den Political Science inside for de University of Ghana for 1994 inside. He sanso obtain ein Bachelor of Law for de Ghana School of Law for 1997 inside.
Ein career
Ofosu be lawyer. Na he be partner for Kimberly Chambers. He come turn MP for Ghana for January 2001 inside.
Ein life matter
Ofosu marry plus four kiddies. He be Christian (Presbyterian).
Dominic Napare
Dominic Napare (dem born am on November 3, 1960) be Ghanaian politician den member for de Seventh Parliament for de Fourth Republic for Ghana den member for de Eighth Parliament for de Fourth Republic of Ghana wey he dey rep de Sene East Constituency insyd de Bono East Region for National Democratic Congress demma ticket top.
Personal life
Napare be Christian (Catholic). He marry wey he get four kiddies
Early life den education
Dem born Napare for November 3, 1960. He dey comot from Kajaji, town wey dey for de Bono East Region insyd for Ghana. He go University of Education, Winneba wey he get ein Bachelor of Education degree in Management den Secretarial Studies
Korle Lagoon
De Korle Lagoon be water body for Accra,capital for Ghana inside. E dey lie immediately for de west of city center, e san dey play important role for de city ein history. For de 1990s inside e come make popular sake of de high level of pollution.
Dominic Napare
Politics
Napare be member of de National Democratic Congress (NDC). Insyd 2012, he go contest for de Sene East seat on de ticket of de NDC insyd sixth parliament for de fourth republic wey he win.
Korle Lagoon
History
Local tradition dey talk say de first people wey dem settle for there be Onamoroko We hunters wey dem establish for de east bank side of de lagoon. De people believe say de lagoon get spirit as dem use demma powers enchant woman dem bell Dede wey e convince de people make dem settle for de location so say dem go worship de spirit. De land come make property give Korle We, wey e be matter of dispute as e be same group as de Onamorokor We. De people wey come settle grow into Jamestown, ebe now de western part of dema city centre as ebe place dem dey get fish until 1950s.
Dominic Napare
2020 elections
Dem san elect Napare as member of parliament for Sene East for de 2020 December parliamentary elections. Dem declare am winner for de parliamentary elections as he get 13,401 votes wey dey rep 64.4% as against ein closest contender de New Patriotic Party candidate Luchoun Nicholas Bitagan wey he get 7,424 votes as dey rep 35.7%
Korle Lagoon
Post-history
For 1961 inside, de Government of Ghana assume ownership for de lagoon. Dem dredge de water body den raise de level of sum land wey dey nearby, so say e go reduce de risk of flooding, wey dem establish industries on drain dem surround den lan dem claim—initially brewing den food processing, later nu cars repairs den electronic scrap processing for Agbogbloshie.
Dominic Napare
Committees
Napare be de Vice Chairperson for de Poverty Reduction Strategy Committee; he san be member for de House Committee; member for de Privileges Committee; wey he san be member for de Local Government den Rural Development Committee.
Korle Lagoon
Post-history
De lagoon dey link go de Gulf of Guinea. Na de Odaw River wey dey feed am, wey dey flow thru Accra ein suburbs, ein catchment area dey cover 60% for de city. De most important destination for stormwater runoff, de river sanso turn highly polluted plus waste, wey dem discharge am for de lagoon inside. De combination of waste wey comot from Odaw River den industries den settlements for de lagoon ein shores lead, by 2002, dem describe am as "one of de most polluted water bodies for earth top". Sumtimes heavy rainfall, e sanso dey flood areas wey dey nearby.
Dominic Napare
Philanthropy
Insyd 2021, he go present motorcycles to 3 police stations for ein constituency.
Korle Lagoon
Post-history
For de 1990s inside, de government establish de Korle Lagoon Ecological Restoration Project, wey dey aim say e go restore de lagoon come more natural state, reduce pollution, den increase water flow thru am. Dis time around, dem establish de unplanned settlement for Old Fadama for de lagoon ein banks, ein population dey peak around 30,000. De government announce ein intention make e clear de area, wey dem believe say e be source of pollution, but dem protest, dis no take place. For 2007 inside, dem divert de Odaw, now nu dem desilt ein outflow, wey pass directly go de gulf inside, thru kilometre-long outfall.
Naana Eyiah Quansah
Naana Eyiah Quansah bi a Ghanaian politician den a member for de New Patriotic Party. Rydee she bi de member of parliament for Gomoa Central Constituency insyd de Central Region of Ghana. Rydee she bi de Deputy Minister for Interior.
Career
Na Quansah bi de chief executive officer for Naaba Company Limited.
Politics
Quansah bi a member of de New Patriotic Party. She bi de former Deputy Minister for Lands and Natural Resources.
2016 election
Insyd de 2016 Ghanaian general elections, she win de Gomoa Central Constituency parliamentary seat plus 14,178 votes wey edey rep 51.6% for de total votes cast whilst de NDC parliamentary candidate Rachel Florence Appoh wey gey 12,858 votes wey edey rep 46.8% of de total votes cast, de CPP parliamentary candidate Emmanuel Appoh Mensah gey 280 votes wey edey rep 1.0% for de total votes cast den de PPP parliamentary candidate Grace Ignophia Appiah gey 174 votes wey edey rep 0.6% for de total votes cast.
Adansi Asokwa District
Adansi Asokwa District be one of de forty-three districts wey dey Ashanti Region for Ghana insyd. At first na e be part of de then bigger Adansi North District somewhere February 2004 there before dem separate de southeast part wey dem get opportunity create Adansi Asokwa District. E be 15 March 2018 wey dem create de Adansi Asokwa District wey dem name de remaining part of de district Adansi North. We go fi find de district assembly for de southern part for Ashanti Region insyd wey Adansi Asokwa be de district capital town.
Naana Eyiah Quansah
2020 election
Insyd de 2020 Ghanaian general elections, she san win de Gomoa Central Constituency parliamentary seat with 20,527 votes wey edey rep 56.81% for de total votes cast whilst de NDC parliamentary candidate Jonamoah Moses Jehu-Appiah gey 14,568 votes wey edey rep 42.32% for de total votes cast, de GUM parliamentary candidate Hannah Chrissam gey 561 votes wey edey rep 1.6% for de total votes cast den de NDP parliamentary candidate Frank Otchere Painstil gey 476 votes wey edey rep 1.3% for de total votes cast.
Committees
Quansah bi a member for de Government Assurance Committee den she san bi a member of de Health Committee.
Wiawso
Sefwi Wiawso bi a city insyd de Sefwi-Wiawso Municipal wey dey Western North Region for Ghana insyd. Esan bi de capital of Sefwi-Wiawso Municipal District den Western North Region. Wiawso dey serve as de traditional seat give de Omanhene of Sefwi-Wiawso traditional area. De settlement for wiawso begin for hilltop plud Sefwi-Dwenase settlement wey dem dey occupy de lowlands. Overtime, Wiawso den Sefwi-Dwenase gey conurbated plus almost all demma financial institutions, governmental agency-offices, lorry terminals den demma main market all insyd Sefwi Dwenase. Wiawso bi known for ein timber production, cocoa den cashew.
Naana Eyiah Quansah
Philanthropy
Insyd May 2019, she carry clothing materials, food items den drinks to over 300 women insyd her constituency.
Wiawso
History
Just like any other township or village insyd Ghana dat gey name, dem gey special story den history wey dey behind demma name, Sefwi Wiawso. De lands on wey Sefwi Wiawso dey top for now bi once a thicket of forest wey gey abundance of demma game den fertile soil. Through hunting demma people come discover de potential wey dey for de lands insyd wey now ebecome de Wiawso township. Over time, demma den farmers realize say de fertility for demma soil wey etake advantage of am wey dem start cocoa farming. Amongst demma early settlers bi de family of demma den king, Nana Kwasipanin Bumankama den ein wife Kooko Adwoa.
Naana Eyiah Quansah
Philanthropy
Insyd February 2020, she donate health den insyd office equipment to health facilities insyd de Gomoa Central Constituency.
Wiawso
History
De first woman for de land dem dey believe say she come establish ein groundnut farm for de top of de hill so dem dey receive much sunlight for most tym of demma day. She(de first lady) later name de place of ein groundnut farm “Eyia wo so” wey edey literally mean dem gey abundance of sunlight for dere. Dis place bi wat now dem known am as Sefwi Wiawso as de people come build demma houses for dere. Dem dey believe say dat Nana Kwasipanin Bumankama come kill elephant for where Sefwi Wiawso highlands den raise high platform for preparing den drying ein game for dere. De king later come see say de highlands bi very suitable place for ein settlements den ebi vey strategic for ein view sake of na plety battles dey go on more tymes. Dat would help them see demma oncoming enemies from de lowlands.
Naana Eyiah Quansah
Philanthropy
Insyd April 2022, she donate some school materials to about 120 graduates insyd her constituency wey gey admissions to senior high schools.
Wiawso
History
De people therefore move den made demma new settlement for Sefwi Wiawso highlands under Nana Bumankama, demma sixth king for Sefwi area. Dis bi demma settlement wey dem develop wey ebecome Sefwi Wiawso of today, a land wey gey plenty people especially wey gey passion for Agriculture.
Jewish community
Sefwi Wiawso bi home give de Jewish community wey we call dem de House of Israel. Demma community dey maintain de Sefwi Wiaso Synagogue.
Economy
Agriculture bi demma major economic activity for Wiawso, edey bring dem employment den income, wey about 80% of demma working population dey engage for dis sector insyd wey edey constitute demma main source of income de various household for dere. Dem gey three prominent types of farming activities for dis area wey ebi livestock farming, food den cash crop farming. Demma most predominant amongst dese cash crop productions bi cocoa wey dey constitute a greater percentage of demma farmers insyd Wiawso den eir surrounding communities.
Education
Prominent among demma educational institutions for Wiawso bi Wiawso College of Education, Sefwi Wiawso Senior High School, Sefwi Wiawso Senior High Technical School den Sefwi Wiawso Nursing & Midwifery Training College (NMTCSW).
Gifty Oware-Mensah
Ein early life den education
Isaac Oware-Aboagye, Development Worker, den Kate Donkor, textile trader wey dem born Gifty Oware-Aboagye for Koforidua for Eastern Region inside for Ghana for 4 July 1986. Aboaghe live den get ein early education for Koforidua inside. She get ein secondary educatiion for de Ghana Secondary School before she proceed go KNUST wer she go study Bachelor of Arts Degree for History inside.
Wiawso
De Tree of God (Nyame Dua)
De tree of God dey Nyamebekyere, ebi distance of lyk 5 km from Sefwi Wiawso. Dem say egey about 150 years ago, a farmer wey strike ein machete into de stump for de tree den dis bi visible for de trunk of de tree. De tree dey continuously dey grow ever since, den today de trunk of de tree dey completely surround de machete.
Gifty Oware-Mensah
Ein early life den education
She san dey zuk postgraduate certificate for Management of Democratic Elections in Africa (MDeA) inside wey comot de University of South Africa. She dey zuk MSc. Defense den International Politics for de Ghana Armed Forces Command and Staff College (GAFCSC).
Wiawso
Abombirim sacred tortoise forest
Ebi sacred forest preserve wey dem gey some bollar tortoise wey live for dere. As you see de tortoise den picks am, den ego turn make de forest become total darkness. Until such a tyme wey dat tortoise left wey you go see light go appear, you go fi find your way for de forest insyd. Edey for Sefwi Boako, ebi 21 km distance from Sefwi Wiawso.
Gifty Oware-Mensah
Ein early life den education
Oware-Aboagye get Executive Development Certificate, Women in Leadership from Stellenbosch University den executive Education for Digital Marketing inside from Yale University.
Omar Sheriff Captan
Omar Sheriff Captan be Ghanaian actor den film director.
Wiawso
Ancestral hole
De ancestral hole dey for Sefwi Bosomoiso, ebi lyk 4 km from Sefwi Wiawso, demma capital. Dem dey believe say dat bi de royal family for Bosomoiso community as dem dey originate from dah hole. Dem dey believe say ebi bottomless hole as edey surround by trees wey no leaves fall for insyd. De hole dem dey talk say egey healing powers.
Gifty Oware-Mensah
Ein awards den recognition
Oware-Aboagye be recipient of honorary PhD for Sociology den Social Work inside by de Day Spring Christian University College Lauredale Florida sake of ein dedication to social activism den efforts wey aim at changing society for de better.
Wiawso
Festival
De chiefs den people for Sefwi-Wiawso traditional area dey cerebrate de Alluolue Festival(Yam, Eluo). Dis bi festival dem dey celebrate am to mark demma event dat take place for de past. De festival dem dey claim say edey bring manners together as dem dey plan for development sign bonds of unity den friendship. During de festival, dem dey welcome demma visitors food den drinks. De people put on demma traditional clothes den dem go organise big durbar give de chiefs. Dem go do play demma traditional drums den dem san go dance.
Omar Sheriff Captan
Ein life matter
Captan get girlie wey be Tanzanian. He get daughter wey dem dey bell am Grace Smith wey sanso be actress.
Gifty Oware-Mensah
Ein awards den recognition
Dem nominate am for best club CEO of the season.
Ein life matter
Gifty marry ein longtime friend Peter Mensah, Accra-based legal practitioner.
Gbewaa Palace
Gbewaa Palace be de seat of Yaa Naa of de Kingdom of Dagbon. Edey Nayilifong along de Yendi-Saboba road for Yendi, Dem name Gbewaa Palace after de patriarch of de Mole-Dagbani people for Ghana.
Krobo people
De Krobo people be ethnic group for Ghana insyd. Dem group dem as part of Ga-Adangbe ethnolinguistic group wey dem san so be de largest group for de seven Dangme ethnic groups for Southeastern Ghana. De Krobo be farming people wey occupy Accra Plains, Akuapem Mountains den de Afram Basin.
Kpando Municipal District
Kpando Municipal District be one of the eighteen districts wey dey Volta Region, Ghana. Na dem create am as normal district assembly on 10th march 1989, den ebe Kpando District, before dem cam tear de southern side take make South Dayi District by President John Agyekum Kufuor; wey de side wey remain be de Kpando District. Wey for 28th June 2012, dem split de district ein southern part make dem create North Dayi District, de part wey remain dem elevate am go municipal district assembly status for de same year wey e cam turn Kpando Municipal District. De municipality dey locate for de western part of Volta Region wey Kpando be ein capital town.
Background
Kpando, de municipal district capital, dey about 70 km from Ho, de regional capital. De location of de Municipality dey place for strategic position plus potential for fast economic growth den development. De municipality dey lie within Latitudes 6° 20’ N den 7° 05’ N, den Longitude 0° 17’ E. De Volta Lake, wey dey stretch over 80 km for de coastal line, dey demarcate de western boundary. De Kpando Municipality dey share boundaries plus Biakoye District for de north, Afajato South District for de East den North Dayi District for de south.
2010 population den housing census claim say de population of de Municipality dey stand for 53,736 plus 25,904 males den 27,832 females. Kpando Municipal be one of de oldest districts for de Volta Region for Ghana insyd wey dey span go de current Oti Region. Kpando Tokor be community wey dey fish along de Lake Volta. E sanso dey serve as point make dem cross de Lake Volta go Afram plains den oda nearby villages wey dem dey use outboard motor powered boats anaa de government operated pontoon.
Boundaries
Kpando Municipal District dey bound by:
References
Kpando Municipal District
Adama Sulemana
Adama Sulemana bi Ghanaian politician den member of parliament for de Tain constituency wey dey de Bono region for Ghana.
Ein career
Na Adama be de DCE give Tain District Assembly wey dey under de Ministry of Local Government den he san be Health Teacher wey dey under de Ministry of Health.
Ein political career
Adama be member of NDC den rydii he be de MP give Tain Constituency. He chop de parliamentary seat plus 20,374 votes wey be 45.4% of de total votes cast whilst de NPP parliamentary aspirant Gabriel Osei get 18,346 votes making 40.9%.
Ein life matter
Adama be Christian.
Adabokrom
Adabokrom be town insyd Western North Region of Ghana. Ebe de capital of Bia East. Adabokrom be de name de District capital for de Bia East District wey dem split am from Bia District insyd 2012. Adabokrom be about 250 km west of Kumasi. De town be noted for ein cocoa production.
Geology
De soil insyd dis zone be mainly for demma ferric acrisols den dystricfluvisols type. Ferric acrisols dey cover about 98% of de District, wey edey supports demma cultivation of crops wey edey include cocoa, coffee, oil palm, plantain, cocoyam den cassava, den oda vegetables.
Economy
Migrant cocoa farmers such as Asantes, Bonos, Kusasis, de Ahantas, Ewes, come settle for Adabokrom. About 70% of demma cocoa farms insyd de district dey belong to demma migrant community.
Geography
Adabokrom Grotto dey for de town ein outskirts. Edey consists of small rocky peak plus natural formations den scenery. Edey serve as demma sacred religious worship centre for demma annual pilgrimage for de Catholic community. A natural spring dey insyd de midst of demma attractive rocks couples plus ein serene environment.
De Elluoe (Yam Festival) dem dey celebrate am insyd November–December by de Sefwi people. Edey symbolise demma first (minor) harvest for de new yam usually around July den August. As customs dey demand, dem prohibit demma chiefs make dem no chop demma new yam until dem do appropriate rituals.
Adabokrom vegetation be of de moist semi-deciduous (equatorial rain forest) ein type. De forest vegetation get ein own variety of tree species wey edey include wawa (Triplochitonselerexylon), mahogany (Khayainvorensis), esa (Celtis), ofram (Terminalia superba), edinam (Entandrophragmaivorensio), onyina (Ceiba petandra), kyenkyen (Antiaris Africana) den odum (Milicia exelsa).
Festival
Lyk for all de oda communities wey dey within de Sefwi-Wiawso traditional area, de chiefs den de people of Sefwi Adabokrom dey celebrate de Alluolue Festival. Dis be festival wey dey mark event dat take place for demma past wey dem san dey give thanks for demma gods for de yam harvest.
Economy
Farming: Demma primary occupation be farming, wey edey include cultivation of cash crops den food crops. De predominant cash crop grown insyd dis area be cocoa. De cocoa sector dey offers dem de biggest employment den income, wey esan dey employing about 80% of demma working population. Another important farming activity insyd dis area be livestock rearing.
Trading: Adabokrom no be commercial center. However, Thursdays be demma weekly market day for major towns such as : Kumasi, Dormaa Ahenkro, Mim Ahafo den oda places. Sake of demma poor nature of roads insyd Adabokrom den ein catchment areas, farmers dey find am difficult say dem dey transport demma produce go demma market center.
Education
De notable educational institution wey dey for dis town insyd be de Adabokrom Community Senior high school.
Gifty Twum-Ampofo
Gifty Twum-Ampofo (dem born am June 11, 1967) be Ghanaian politician den Member of Parliament of de New Patriotic Party. She be de current Member of Parliament give Abuakwa North constituency wey dey Eastern Region of Ghana. Ampofo be de deputy minister for Gender, Children den Social Protection for Ghana.
Ein early life den education
Dem born Gifty Twum-Ampofo for June 11, 1967, for Kukurantumi wey dey Eastern Region for Ghana insyd. She get ein BSc. insyd Biology from de University of Cape Coast for 1997 insyd. She further get ein MBA insyd Strategic Management for 2018 insyd. She sanso get ein BSc from de University of Ghana.
Ein career
Na Ampofo be Science tutor for Akosombo International School before she cam turn Member of Parliament. Na she sanso be de Head of Science Department den Head of Examinations for de Volta River Authority. Currently she be de Deputy Minister for Education in charge of Technical den Vocational Education Training.
Philanthropy
For December 2022 insyd, she present foodstuff give over 35,000 people for ein constituency insyd.
Gloria Sarfo
Gloria Osei Sarfo be Ghanaian actress den TV presenter. She win Best Supporting Actress for de 2020 Africa Magic Viewers' Choice Awards for ein role for Shirley Frimping Manso ein movie "The Perfect Picture - Ten Years Later" insyd.
Ein Career
Sarfo start ein acting career for de mid-2000s insyd, wey na she dey star for Revele Films' Hotel Saint James. She gain popularity as she play de role of Nana Ama for Efiewura insyd (Ghana Local Movie Series).
Tanzania
For paper top, the United Republic of Tanzania be country for East Africa. Edey for the African great lakes area. Countries wey de share border with am be, Uganda for ein north side, Kenya for ein northeast side, the indian ocean for ein east, Mozambique den Malawi for ein south side, Zambia for ein south west side, den Rwanda, Burundi den the Democratic republic of congo for ein west side. Mount Kilimanjaro, Africa ein highest mountain dey for the northeastern side for Tanzania. From the 2022 national census, Tanzania get almost 62 million people for ein country, wey de make them the country wey dem plenty pass, for the equator ein south.
Adansi North District
Adansi North District be one of de forty-three (43) districts wey dey Ashanti Region, Ghana. Originally dem create am from two former districts for 17th February 2004. Adansi West District den Adansi East District; wey make de remaining part come join Obuasi Municipal District den Adansi South District respectively. For 15th March 2018, dem split de southeast part take create Adansi Asokwa District. De district dey de southern part of de Ashanti Region, wey Fomena be demma capital town
Economy
Adansi North District get six natural forest reserves den Obuasi Gold Mine wey be de ninth (9th) gold mine wey bola for de planet top.
Education
Adansi North District get 195 schools den 4 hospitals, Fomena get de district education office.
Tourism
Dem get Kwapia shrine wey be major tourist attraction for de Adansi North District.
Gambia
The Gambia, ein official name be Republic of The Gambia, be country for West Africa. Ebe de smallest country for mainland Africa wey Senegal dey surround am except for ein western coast for de Atlantic Ocean. De Gambia dey for both sides of de lower reaches of de Gambia River, wey dey give the country ein name, dey flow for de centre of de Gambia then go pour for de Atlantic Ocean inside, ein dey give de country ein long shape. Eget area of 11,300 square kilometres (4,400 sq mi) den population of 1,857,181 after dem do de April 2013 census. Banjul be de Gambian capital, den san be de country ein largest metropolitan area, wey Serekunda den Brikama be ein largest cities.
De Portuguese for 1455 insyd enter de Gambian region, de first Europeans make dem do so, but dem neva establish important trade der. For 1765 insyd, na dem make the Gambia part of de British Empire by establishment of the Gambia. For 1965 insyd, the Gambia gain independence under Dawda Jawara ein leadership, wey he rule til Yahya Jammeh seize power for bloodless 1994 coup. Adama Barrow cam turn the Gambia ein third president for January 2017 insyd, after he defeat Jammeh for de December 2016 elections insyd. Jammeh initially accept de results, before he refuse make he lef office, e trigger constitutional crisis den military intervention by the Economic Community of West African States wey result for ein removal two days after dem schedule make ein term end.
The Gambia be member of de Economic Community of West African States since ein conception for 1975 insyd den member of de Commonwealth, plus English be de country ein sole official language, both legacies of ein British colonial past. Farming, fishing, den especially tourism dey dominate The Gambia ein economy. For 2015 insyd, 48.6% of de population live for poverty insyd. For rural areas, na poverty be even more widespread, for almost 70%.
Kukuom
Kukuom be de town wey dey Ahafo Region for Ghana insyd. Esan be de Capital for Asunafo South District. Dem know Kukuom for de Kukuom Agric Senior High School. De school be second cycle institution.
2023 Titan submersible incident
For 18 June 2023, Titan, wey be submersible wey OceanGate dey operate am, disappear for international waters insyd for de North Atlantic Ocean, approximately 400 nautical miles (740 km) wey dey off de coast of Newfoundland, Canada. De submersible, wey dey carry five people, na ebe part of tourist expedition make dem observe de wreck of de Titanic. Na dem lose de communication plus Titan lyk 1 hour den 45 minutes go into ein dive go de wreck site. Dem alert authorities wen e fail make e resurface for de time dem schedule later dat day.
After search wey last nearly 80 hours, remotely operated underwater vehicle (ROV) discover debris field wey dey contain parts of de Titan, approximately 1,600 feet (about 500 metres) from de bow of de Titanic. Dem base de findings for de U.S. Navy ein disclassified sonar detection for implosion for de area insyd for de day of de voyage, wey dem suggest say na de pressure vessel implode while Titan dey descend, wey result for de instant death of all five occupants wey dey ride de sumbersible. Cause was unknown but many believe it was a jump scare by freddy fazbear
Dem raise concerns about de safety of de vessel. Na OceanGate executives no seek certification give de Titan, dey argue say dem hinder excessive safety protocols innovation. Na international team wey de United States Coast Guard lead conduct de search den rescue operation, United States Navy, den Canadian Coast Guard. De Royal Canadian Air Force den United States Air National Guard, Royal Canadian Navy ship, as well as chaw commercial den research vessels den ROVs provide support.
Nana Ama McBrown
Felicity Ama Agyemang (dem born am 15 August 1973), she sa be famous as Nana Ama McBrown, be Ghanaian actress, TV presenter den person wey dey rep music. De time wey she act Tentacles be de time wey she come turn prominent. Later nu. she come make successful after she come act de film "Asoreba" for Twi inside. Rydi, she be de host of McBrown Kitchen wey be television cooking program den some entertainment talk show United Showbiz for UTV top.
Ein life matter
For 15 July 2007, dem enthrone McBrown as de "Nkosuohemaa" (or ceremonial queen-mother for development) for Assin-Basiako near Assin-Fosu wey dey Assin North District for de Central Region, Ghana inside.
For 2016 inside, she marry ein long time boyfriend Maxwell Mawu Mensah. For February 2019 inside, McBrown born girlie for Canada inside.
Karamogo
Na de Karamogo be de scholar class wey dey among de peaceful Dyula traders of Western Africa, wey Al-Hajj Salim Suwari be prominent member. De Karamogo develop theological rationales for living among non-Muslims, dem argue say one for nurture ein own faith den let conversion happen for ein own tym. Accordingly, jihad for no be wage except for defensive contexts.
Tano South Municipal District
Tano South Municipal bi one of de six districts for Ahafo Region wey dey Ghana. Originally na ebi part of de formerly den bollar Tano District for 1988, until de western part for de district wey dem split am go create Tano North District for December 2004; thus de remaining part gey ein name renamed as Tano South District. Later dem elevate am go municipal assembly status for April 2018 wey ebecome Tano South Municipal Assembly. De municipality dey for de eastern part for de Ahafo Region den egey Bechem as ein capital town.
Background
Insyd de district dey gey three health centres den one hospital. Educational facilities dey include pre-school facilities, schools den a college. De industry for de municipal insyd dey focuse for processing wood den agricultural products
Gemma Acheampong
Gemma Acheampong (dem born am February 13, 1993) be Ghanaian-American athlete wey dey specialise for sprinting events. She dey hold Ghanaian record for rarely-contested indoor 300 meters event, wey she represent Ghana for 4 × 100 metres relay for 2016 Summer Olympics for Rio de Janeiro.
Nabdam District
Nabdam District be one of de district way dey Upper East Region, Ghana . Na ebi part of den tyms Talensi-Nabdam District in August 2004. way dem come split de northern part of de district take create Nabdam District on 28th June 2012, way de remaining part  be Talensi District. De district assembly dey de central part of Upper East Region way Nangodi be the capital town
References
Nabdam District
Karishika
Karishika be 1996 Nigerian horror film wey dey star Becky Ngozi Okorie.
Kukurantumi
Kukurantumi be de capital give de Abuakwa North Municipal District of de Eastern Region for Ghana.
Ebe noted for Adonten Senior High School, Ofori panin High School, Only Believe Senior High Technical School, Bright Senior High School, Christian Heritage High School, Saint Paul High School. Kukurantumi be de district head of Abuakwa North Municipalities den de St. Paul's Technical Institute.
Jessica Opare-Saforo
Jessica Opare Saforo (dem born am 29 April 1981) be Ghanaian media personality, TV den radio broadcaster den entrepreneur. She san be de host for Transformation with Jess, Ghana's first ever weight loss reality TV show. She b de owner of De Voice Ova Company, ebi business wey dey specialize den manage voice talent.
Ein Education
Saforo get ein secondary education for Akosombo International School wey she dey hold bachelor's degree for art insyd from de University of Ghana, Legon wer she major for Economics den Psychology insyd.
Ein awards
Here be sam awards wey she chop:
Gabon
Gabon officially be Gabonese Republic be country wey dey west coast of Central Africa. E dey locate for de equator top, Equatorial Guinea dey border am for de northwest, Cameroon for de north, de Republic of de Congo for de east den south, wey de Gulf of Guinea for de west. E get area of nearly 270,000 square kilometres (100,000 sq mi) wey dem estimate ein population for 2.3 million people. Der be coastal plains, mountains (de Cristal Mountains den de Chaillu Massif for de centre insyd), den savanna for de east.
Since ein independence from France for 1960 insyd, de sovereign state of Gabon get three presidos. For de 1990s insyd, dem introduce multi-party system den democratic constitution wey dem aim for more transparent electoral process wey dem reform sam governmental institutions. Despite dis, de Gabonese Democratic Party (PDG) remain de dominant party. Plus petroleum den foreign private investment, e get de fourth highest HDI for de region insyd (after Mauritius, Seychelles den South Africa) den de fifth highest GDP per capita (PPP) for all of Africa insyd (after Seychelles, Mauritius, Equatorial Guinea den Botswana). Ein GDP grow by more than 6% per year from 2010 come 2012.
De official language be French. Bantu ethnic groups dey constitute around 95% for de country ein population, wey Christianity be de religion dem practice most, about 75% of de population dey practice am.
Military
E get professional military of about 5,000 personnel, dem divide go army, navy, air force, gendarmerie, den police force. 1,800-member guard dey provide security give de president.
Xbills Ebenezer
Xbills Ebenezer (born Annor Ebenezer) be Ghanaian music video director, den filmmaker. He be de founder den CEO give Xpress Philms, sam production company wey dey specialise for production of film, television, den music video. Xbills direct music videos for recording artists across sam array of genres, wey dey include Bisa Kdei, Shatta Wale, Becca, Kofi Kinaata, Edem, Eazzy, Gurunkz,VVIP, Obrafour, Dobble, AK Songstress, Tic Tac, Sarkodie, Jupiter, den more.
Gabon
Administrative divisions
Dem divide am go 9 provinces wey be subdivided go 50 departments. De presido dey appoint de provincial governors, de prefects, den de subprefects. De provinces be (capitals for parentheses insyd):
Demographics
E get population of approximately 2.3 million. Historical den environmental factors cause ein population make e decline between 1900 den 1940. E get one of de lowest population densities for any country for Africa insyd, den de fourth highest Human Development Index for Sub-Saharan Africa insyd.
Dora Francisca Edu-Buandoh
Francisca Dora Edu-Buandoh be Ghanaian professor of English den de first female Pro Vice-Chancellor give University of Cape Coast. Dem appoint am for de 99th Governing Council Meeting of UCC wey happen for 23 November 2018 insyd. She take ova from Prof. George K.T Oduro who ein term for office expire for 13 December 2018 insyd.
Jinijini
Jinijini be town wey dey Bono Region for Ghana. 'Gyenegyene' be de Akan (Ghanaian Language) word for Jinijini wey dey mean pure, clear, stillness of water. Ebe de capital town for Berekum West district wey dem inaugurate am for 15 March 2018. Ebe about 7 km, 39 km and 412 km away from Berekum, Sunyani den Accra respectively. Jinijini dem san know am secof Jinijini Senior High School (Jinss); second cycle institution wey dem start am around mid 1990.
Gabon
Ethnic groups
Gabon get at least 40 ethnic groups, wey dey include Fang, Myènè, Punu-Échira, Nzebi-Adouma, Teke-Mbete, Mèmbè, Kota, Akélé. Dem get indigenous Pygmy peoples: de Bongo, den Baka. De latter dey speak de non-Bantu language per for Gabon insyd. More dan 10,000 native French dey live for Gabon insyd, wey dey include 2,000 dual nationals dem estimate.
Dora Francisca Edu-Buandoh
Ein education
Professor Dora Edu-Buandoh get PhD from de University of Iowa wey dey USA; MPhil den Bachelor’s degrees for English insyd from de University of Cape Coast den Certificate for Teaching English to Speakers of Other Languages (TESOL) from de University of Wisconsin, Madison wey dey USA. She san be qualified teacher, wey pass out plus Certificate ‘A’ from Komenda Training College, den Diploma for Education insyd from University of Cape Coast. Na she be participant for DAAD sponsored International Deans Course for Higher Education Management wey she san take de Galilee International Management Institute Diploma for Higher Education Management programme insyd.
Xbills Ebenezer
Ein Early Life den Career
Ebi Miss Juliet Gladys Osafo den Mr Fred K. Annor wey born Ebenezer for 17 April 1987 insyd, for sam town bi wey dem dey bell am Kukurantumi-Akim wey dey Eastern Region of Ghana wey ein early days for school start for Asafo-Akim wey later he go Ofori Panin Senior High School wer he study Visual Arts. For Ofori Panin Senior High School, Xbills Ebenezer win de Best Visual Arts student for ein class for couple of times. He be de fifth born of ein parents among six children, hence, dem neva spare de rod anytym he mess up. As de colorful den artistic nature of de Michael Jackson culture inspire am during ein high school days, he start dey sing plus beats wey na he dey mime plus songs as well as na he dey dream say he go create fictional movies for de future insyd wey ego be wild, den more horrible pass Michael Jackson ein own. Samtyms for ein young age, na he dey sketch ein movies for piece of paper top for pictorial form wey na anyone wey dey read am dey barb am perfectly from beginning go de end plus equally good literary elements wey dey insyd. He start full-time music video production for 1997 insyd wey na ein breakthrough video be Gurunkz "Lapaz Toyota" wey dem shoot for 2011 insyd.
Gabon
Ethnic groups
Dem spread sam ethnicities thru out Gabon, wey dey lead make dem contact, interact among de groups, den intermarriage.
Xbills Ebenezer
Ein Music Videos Wey He Direct
Dis be list of music videos wey Xbills Ebenezer direct. Ebi 37 music videos wey currently dey de list for here.
Gabon
Languages
French be de sole official language. Dem estimate say 80% of de population fi speak French, wey 30% of Libreville residents be native speakers of de language.
Nationally, chaw of de Gabonese people dey speak indigenous languages, according to dema ethnic group, while dis proportion be lower dan for most of oda Sub-Saharan African countries insyd. De 2013 census find say 63.7% of Gabon ein population fi speak Gabonese language, dem break am down by 86.3% for rural areas insyd den 60.5% for urban areas insyd dey speak at least one national language.
Religion
Religions dem practise for Gabon insyd dey include Christianity (Roman Catholicism den Protestantism), Islam, den traditional indigenous religious beliefs. Sam people dey practice elements of both Christianity den indigenous religious beliefs. Approximately 79% of de population (53% Catholic) dey practice one of de denominations of Christianity; 10% dey practice Islam (mainly Sunni); de remainder dey practice oda religions.
Culture
Country plus primarily oral tradition til de spread of literacy for de 21st century insyd, e get folklore den mythology. "Raconteurs" dey job make dem keep traditions alive lyk de mvett among de Fangs den de ingwala among de Nzebis.
E dey feature masks dem internationally celebrate lyk de n'goltang (Fang) den de reliquary figures of de Kota. Every group get ein own set of masks dem use. Dem dey use am for ceremonies lyk marriage, birth den funerals insyd. Traditionalists dey job plus "rare local woods den oda precious materials".
Koforidua
Koforidua, alias K-dua anaa Koftown, be city den de capital of Eastern Region for southern Ghana insyd. dem find Koforidua for 1875 insyd by migrants wey dey comot Ashanti. Dem san dey bell am New Juaben. De city get settlement city proper population of 183,727 people as of 2010,  Koforidua be sam amalgamation of two Municipalities; New Juaben North den South. De city get sam blend of colonial den modern architecture.
Gabon
Music
E get array of folk styles. rock den hip hop dem import from de US den UK dey Gabon insyd, rumba, makossa den soukous. Sam folk instruments dey include de obala, de ngombi, de balafon den drums.
Dora Francisca Edu-Buandoh
Ein career
Na she be de Dean give de Faculty of Arts, de Head of Department of English den de Coordinator give de Communicative Skills program. As academic, she san teach for ein discipline for all levels for de University insyd; she san present research papers for national den international conferences wey she publish am for Discourses wey dey reputable journals den websites top, both locally den internationally. She san supervise several post graduate thesis.
Koforidua
Koforidua dey serve as sam commercial center den Regional Capital for Eastern region den New Juaben Municipal District. De city be home give chaw businesses, plus de exception of heavy duty industries. De city be home give Intravenous Infusions Ltd., one of de oldest pharmaceutical companies wey dey Ghana den West Africa insyd, sam leading producer of injections den drips. Dem list de company for Ghana Stock exchange top wey dem register am for 1969 insyd. De city be home give chaw Government Departments den Ministries for de Regional level. De recent construction of de four-lane highway road wey dey link de Koforidua Technical University den Koforidua go Oyoko dey bring commerce give de city. De highway san dey serve as sam valid alternative route go Kumasi.
Ein Etymology
Oral tradition dey talk say, Koforidua dey owe ein name give sam akan man, Kofi Ofori, wey build ein hut for sam mahogany tree wey bola ein unders. Dis tree provide shelter give weary farmers wey na dem dey return from demma farms afta sam hard day's work. Ova tym, ecam turn common give de farmers say dem dey go rest Kofi Ofori ein tree unders. For Akan language insyd, Twi, de word for tree be "dua". Sm amalgamation of Kofi Ofori ein name den tree, therefore, ebe "Koforidua." Koforidua today be sam multi-ethnic city plus people from various ethnic groups for Ghana insyd dey bell de city say ebe demma home.
Ein History
Dem find Koforidua for 1875 insyd by sam Akan migrants wey dey comot Asanteman. De completion of de Kumasi railway for 1923 insyd dey see Koforidua say ecam turn sam important road den rail junction. Koforidua be one of de country ein oldest cocoa-producing centers.Esan be noted today for ein weekly Thursday bead market, wey dey draw bead buyers den sellers wey dey comot all ova de Eastern region.
Legend about Koforidua
Legend get am say, de Obuotabiri mountain wey dem find for New Juabeng insyd, be de home of de gods wey edey protect de people. Dem dey believe say ebe dwarfs wey dey inhabit am wey dem dey consider am as de soul of de New Juabeng traditional area. All de townsfolk get great reverence for de mountain: OBUOTABIRI - de rock of Tabiri.
Ein Geography
De New Juaben Municipality dey fall within de Eastern Region of South Ghana. De municipality dey cover sam estimated area of 110 square kilometres, wey dey constitute 0.57% of de total land area of de Eastern Region. De municipality get 48 electoral areas.
De New-Juaben municipality dey share boundaries plus East-Akim Municipality go de northeast, Akwapim North District go de east den south, den Suhum-Kraboa-Coaltar District go de west. De city of Koforidua (New Juabeng) be made up of chaw neighbourhoods den settlements, wey dey include Effiduase, Asokore, Oyoko, Jumapo, Suhyen, Dansuagya, Betom, den Srodae. Koforidua be two hours by road from Accra.
Ein Climate
Koforidua, wey dey owe ein location for de heart of de Dahomey Gap insyd, get sam hot semi-arid climate (Köppen BSh). De weather be hot den humid year-round, but dem dey see significant rainfall between April den June, although for wetter years for September insyd sey October san dey see substantial falls.
Ein Demographics
Presently de city ein population be 127,334 people wey Akans chaw for der. Dem dey celebrate 'Akwantukese' (De Big Journey Festival) every year so say dem go take mark de movement of de inhabitants of Koforidua ein ancestors from 'Asanteman' go demma present location of Koforidua.
Ein Financial Services
Koforidua san be home give chaw financial services companies wey dey range from Universal Banks, Micro-finance, Rural Banks den Savings den Loans Companies go Insurance Companies.
Dora Francisca Edu-Buandoh
Ein career
Prof. Edu-Buandoh serve either as Chair or member for several statutory den ad-hoc boards den committees for departmental, faculty den university levels, wey dey include de Academic Board, Finance Committee, Development Committee, Senior Members Disciplinary Committee. She san get de privilege serve as de Chairman give de Presidential Committee for Emoluments of Article 71 Office Holders (2012 - 2016).
Koforidua
Ein Agriculture
De city currently dey depend mainly for Government Administration, Retailing, hospitality, commercial and Education services top. Plus inhabitants for de Cornubations (Outskirt surrounding communities) dey engage for sam form of subsistence farming insyd.
Dora Francisca Edu-Buandoh
Ein research
Professor Edu-Buandoh ein specialization dey de area of English Linguistics, English Language, Literacy wey ein research interests dey cover Discourse Studies, Multilingualism, Language den Ideology as well as Literacy.
Koforidua
Ein Cocoa production
Koforidua dey produce cocoa. However, as cocoa production move go westward go de Ashanti Region den Brong-Ahafo Region areas of virgin soil, Koforidua cam turn increasingly dependent for ein commercial den business administrative functions top. De city of Koforidua get only small-medium scale industries today.
Ein Tourism
Koforidua ein predominant tourism attractions dey include such natural features as Obuo Tabri Mountain, wey dem dey consider am as sacred. Nearby be Akosombo Dam, wey dey hold Lake Volta, de world ein largest man-made lake. Waterfalls for de area insyd, such as Akaa Falls den Boti Falls, den de Umbrella Rock dey attract tourists go de Eastern region. Even though such tourist sites dey function all year round, dem dey encourage tourists at tyms say make dem visit de place for certain tyms of de year, especially for de rainy seasons insyd. For such tyms, de Boti Fall dey bee den very interesting you go fi visit.
Dora Francisca Edu-Buandoh
Ein awards
Professor Edu-Buandoh win numerous awards wey dey include de T. Anne Cleary International Dissertation Award by de University of Ohio, Fulbright Award by de United States Government, Government of Ghana Scholarship, Graduate Fellowship by de University of Ohio, AILA Solidarity Award by de Association Internationale de Linguistique Appliquée (International Association of Applied Linguistics) den de Alpha Delta Kappa International Women Educators Award.
Koforidua
Education
Koforidua still be major hub of education for Ghana insyd. Ebe home give chaw basic schools den sam number of prominent senior high schools for de country, Ghana insyd. For 2012 insyd, dem rank one of ein schools; Pope John Senior High School den Minor Seminary as 9th of de ova 200 senior high schools wey dey Ghana insyd. De city san get Technical University (Koforidua Technical University) https://www.ktu.edu.gh den two private universities (All Nations University College) den (Ghana telecom University College) wey eget campuses for oda national Universities, de city san get sam Teacher training college, Nursing den Midwifery College den oda educational institutions.
Oda High Schools too dey Koforidua insyd. Dese dey include; Koforidua Secondary Technical Senior High School (K.S.T.S), Pope John Senior High den Junior Seminary (Pojoss), Oti Boateng Senior High School (Oboss), Pentecost Senior High School (Pensec), Ghana Senior High School (Ghanass, Koforidua), New Juabeng Senior High School (Njuasco), SDA Senior High School (Sedass), Oyoko Methodist Senior High School (Omess), plus sam oda technical (Koforidua Technical Institute) den Private Vocational Schools. De Senior High schools dey train students wey dey comot all ova Ghana, wey dey prepare dem for de West African Senior School Certificate Examination (WASSCE). If you dey want enter Universities den oda Tertiary Institutions for Ghana insyd, you for pass WASSCE. Esan be guy if you dey mention schools like Ghanass, Pojoss, Sectech plus odas wey be consistent say dem dey represent de municipality den de region as large for de famous annual National Science den Maths Quiz insyd.
Gabon
Cuisine
French cuisine dey influence Gabonese cuisine, wey staple foods be available.
Koforidua
Education
Accommodation
Koforidua get chaw hotels. Royal Plaza hotel, Capital View Hotel, Eastern Premier, Canadian Dreams Hotel, Oyinka Hotel, Bedtime Hotel, Partners May Hotel plus odas for town.
Gabon
Sports
De Gabon national football team represent de nation since 1962. De Under-23 football team chop de 2011 CAF U-23 Championship wey dem qualify for de 2012 London Olympics. Na Gabon be joint hosts, along plus Equatorial Guinea, for de 2012 Africa Cup of Nations, den de sole hosts for de competition ein 2017 tournament.
De Gabon national basketball team, dem nickname as Les Panthères, finish 8th for de AfroBasket 2015.
Gabon compete for most Summer Olympics since 1972. Ein Olympic medallist Anthony Obame chop silver medal insyd taekwondo for de 2012 Olympics dem hold for London insyd.
Gabon get recreational fishing wey dem consider am de "best place for de world insyd" make dem catch Atlantic tarpon.